**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_ din \_\_\_\_\_ 2025

**RAPORT DE SPECIALITATE**

**la proiectul de hotărâre pentruaprobarea criteriilor privind stabilirea ordinii de prioritate**

**în soluționarea cererilor de locuințe și repartizarea locuințelor pentru tineri,**

**destinate închirierii, în municipiul Câmpulung Moldovenesc**

Direcția tehnică și urbanism, primind spre analiză proiectul de hotărâre pentruaprobarea criteriilor pentru stabilirea ordinii de prioritate în soluționarea cererilor de locuințe și repartizarea locuințelor pentru tineri, destinate închirierii, în municipiul Câmpulung Moldovenesc, menționează următoarele:

Agenția Națională pentru Locuințe derulează programe de construcții de locuințe pentru tineri, destinate închirierii, locuințe ce se realizează conform prevederilor Legii nr. 152/1998 privind înființarea Agenției Naționale pentru Locuințe, republicată cu modificările și completările ulterioare.

Stabilirea solicitanților care au acces la locuințe și a ordinii de prioritate în soluționarea cererilor înregistrate, precum și repartizarea locuințelor pentru tineri, destinate închirierii, se realizează în mod obligatoriu după criterii care respecta criteriile-cadru, cuprinse în HG nr. 962/2001 privind aprobarea  Normelor metodologice pentru punerea în aplicare a prevederilor [Legii nr. 152/1998](https://legislatie.just.ro/Public/DetaliiDocumentAfis/261150) privind înființarea Agenției Naționale pentru Locuințe, cu modificările și completările ulterioare, Anexa nr. 11.

În adoptarea criteriilor prevăzute la art. 14, alin. (7) din HG nr. 962/2001 s-a avut în vedere următoarele:

“***Criteriile de acces la locuință vor fi adaptate la situațiile concrete existente pe plan local, numai din punctul de vedere al cuprinderii teritoriale, iar pentru criteriile de ierarhizare prin punctaj, nu se admit modificări și completări, acestea urmând a fi preluate sub forma și punctajul stabilite în Anexa nr. 11 din HG 962/2001, cu modificările și completările ulterioare.”***

În conformitate cu art. 8, alin. (3) – (5) din Legea nr. 152/1998 privind înființarea Agenției Naționale pentru Locuințe, republicată cu modificările și completările ulterioare, repartizarea locuințelor pentru tineri destinate închirierii, construite și date în exploatare prin programele derulate de Agenția Națională pentru Locuințe, se face după criterii stabilite și adoptate de autoritățile publice locale cu avizul Ministerului Dezvoltării, Lucrărilor Publice și Administrației.

În acest sens, în prima etapă, a fost aprobată Hotărârea Consiliului Local nr.65 din 29 mai 2025 privind aprobarea propunerilor de criterii privind stabilirea ordinii de prioritate în soluționarea cererilor de locuințe și repartizarea locuințelor pentru tineri, destinate închirierii, în municipiul Câmpulung Moldovenesc.

Hotărârea a fost transmisă spre avizare Ministerului Dezvoltării, Lucrărilor Publice și Administrației, obținând-se avizul favorabil, înregistrat la nr. 27278 din 07.08.2025.

Drept urmare prin acest proiect de hotărâre se propune spre dezbatere și aprobare Consiliului Local criteriile în forma finală, conform avizului și îndrumărilor Ministerului Dezvoltării, Lucrărilor Publice și Administrației.

Argumentele aduse de inițiator sunt reale și pertinente.

Cu precizările de mai sus, promovarea acestui proiect de hotărâre este oportună.

|  |  |
| --- | --- |
| **Direcția tehnică și urbanim,**  Director executiv adjunct,  Istrate Luminița | **SERVICIUL PATRIMONIU,**  Șef serviciu,  Niță Luminița  **Compartiment spațiu locativ**,    Galbăn Roxana |